CELEX: 32017R1598
Language: bg
Date: 2017-09-22 00:00:00
Title: Регламент за изпълнение (ЕС) 2017/1598 на Комисията от 22 септември 2017 година за изменение на Регламент за изпълнение (ЕС) 2015/1518 за налагане на окончателно антидъмпингово мито върху вноса на биодизел с произход от Съединените американски щати след провеждането на преразглеждане с оглед изтичане на срока на действие на мерките съгласно член 11, параграф 2 от Регламент (ЕО) № 1225/2009 на Съвета

23.9.2017   
            
            
               BG
            
            
               Официален вестник на Европейския съюз
            
            
               L 245/1
            
         РЕГЛАМЕНТ ЗА ИЗПЪЛНЕНИЕ (ЕС) 2017/1598 НА КОМИСИЯТА
   от 22 септември 2017 година
   за изменение на Регламент за изпълнение (ЕС) 2015/1518 за налагане на окончателно антидъмпингово мито върху вноса на биодизел с произход от Съединените американски щати след провеждането на преразглеждане с оглед изтичане на срока на действие на мерките съгласно член 11, параграф 2 от Регламент (ЕО) № 1225/2009 на Съвета
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) 2016/1036 на Европейския парламента и на Съвета от 8 юни 2016 г. за защита срещу дъмпингов внос от страни, които не са членки на Европейския съюз (1), и по-специално член 9, параграф 4 от него,
   като има предвид, че:
   
               (1)
            
            
               С Регламент за изпълнение (ЕС) 2015/1518 (2) Комисията наложи окончателно антидъмпингово мито върху вноса на биодизел с произход от Съединените американски щати след провеждането на преразглеждане с оглед изтичане на срока на действие на мерките съгласно член 11, параграф 2 от Регламент (ЕО) № 1225/2009 на Съвета (3).
            
         
               (2)
            
            
               Целесъобразно е да се разреши на дружествата, които не са изнасяли биодизел през първоначалния разследван период, да поискат преразглеждане относно това дали по отношение на тях може да започне да се прилага митническата ставка, наложена на оказващите съдействие дружества, невключени в извадката. Такова преразглеждане се извършва, ако на Комисията бъдат представени достатъчно доказателства от страна на нов износител или производител във въпросната държава на износ за това, че: 1) не е изнасял продукта през разследвания период, на който се основават мерките; 2) не е свързан с износител или производител, които са обект на наложените мерки; и 3) действително е изнасял засегнатите стоки или е поел неотменимо договорно задължение да изнесе значително количество за Съюза след края на разследвания период.
            
         
               (3)
            
            
               В Регламент за изпълнение (ЕС) 2015/1518 обаче не е предвидена възможност нови износители да поискат такова преразглеждане. Поради това регламентът следва да бъде съответно изменен.
            
         
               (4)
            
            
               Мерките, предвидени в настоящия регламент, са в съответствие със становището на комитета, създаден съгласно член 15, параграф 1 от Регламент (ЕС) 2016/1036.
            
         
               (5)
            
            
               С оглед на гореизложеното член 1 от Регламент за изпълнение (ЕС) 2015/1518 следва да бъде съответно изменен,
            
         ПРИЕ НАСТОЯЩИЯ РЕГЛАМЕНТ:
   Член 1
   В член 1 от Регламент за изпълнение (ЕС) 2015/1518 се добавя следният параграф 6:
   
      „6.   Когато заинтересована страна от Съединените американски щати предостави на Комисията достатъчно доказателства, че:
      
                  а)
               
               
                  през разследвания период (1 април 2007 г. — 31 март 2008 г.) не е изнасяла стоките, описани в параграф 1, с произход от Съединените американски щати;
               
            
                  б)
               
               
                  не е свързана с износител или производител, които са обект на мерките, наложени с настоящия регламент; и
               
            
                  в)
               
               
                  действително е изнасяла засегнатите стоки или е поела неотменимо договорно задължение да изнесе значително количество за Съюза след края на разследвания период,
               
            Комисията може да измени приложение I, за да въведе за тази заинтересована страна митото, приложимо за оказващите съдействие производители, които не са включени в извадката, т.е. 115,6 EUR за тон.“
   
   Член 2
   Настоящият регламент влиза в сила в деня след деня на публикуването му в Официален вестник на Европейския съюз.
   
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 22 септември 2017 година.
      
         
            За Комисията
         
         
            Председател
         
         Jean-Claude JUNCKER
      
   
   
      (1)  ОВ L 176, 30.6.2016 г., стр. 21.
   
      (2)  Регламент за изпълнение (ЕС) 2015/1518 на Комисията от 14 септември 2015 г. за налагане на окончателно антидъмпингово мито върху вноса на биодизел с произход от Съединените американски щати след провеждането на преразглеждане с оглед изтичане на срока на действие на мерките съгласно член 11, параграф 2 от Регламент (ЕО) № 1225/2009 на Съвета (ОВ L 239, 15.9.2015 г., стр. 69).
   
      (3)  Регламент (ЕО) № 1225/2009 на Съвета от 30 ноември 2009 г. за защита срещу дъмпингов внос от страни, които не са членки на Европейската общност (ОВ L 343, 22.12.2009 г., стр. 51).